Flight from the Dark: 320

### 320

Bár sebesen mozogsz, mégis észrevesz egy giak, amikor lebuksz a sűrű aljnövényzetbe. Dez ar ok! – morogja a lény két társának, akikkel együtt kissé leszakadt a támadó seregtől. Már a híd közelében jársz, amikor hallod, ahogy közelednek, és azonnal rájössz, hogy téged követnek. Félig görnyedve futsz az erdő felé, és a sűrű fák árnyékában megpróbálod lerázni őket, de a három giak felfedezi a nyomaidat, és üldözni kezdenek.

Taktikát változtatva a folyópart felé csalogatod őket, ahol az aljnövényzet átadja helyét a nádnak és a magas fűnek. Előhúzod a fegyveredet, és ezen a helyen szembefordulsz üldözőiddel. Itt már nyugodtabban megküzdhetsz velük, mert a hídról aligha látnak meg, vagy vesznek majd észre a társaik.

Giak rohamcsapat Harci ügyesség 15 Szívósság 19

Ezúttal nem menekülhetsz! Meg kell ölnöd ellenfeleid, mielőtt figyelmeztethetnék társaikat.

Ha sikerült elintézned őket, lapozz a 379-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.