Flight from the Dark: 121

### 121

Az ösvényt vastag aljnövényzet borítja, nem könnyű átverekedned magad rajta. A pusztítás hangjai lassan elhalkulnak mögötted, és néma csend üli meg az erdőt.

Talán egy mérföldnyi utat tehettél meg, amikor nagy szárnyak verdesésének hangjai ütik meg a füled. A zaj nyugat felől érkezik, és szinte biztos vagy benne, hogy egy Kraan az. Egy szürkészöld bőrű, hosszú fogazott csőrű bestia, kinek rekedtes rikoltó hangja, még a legelszántabb harcosokat is elbátortalanítja kissé. Hiába próbálsz elrejtőzni előle, már fentről észrevett, és készen áll lecsapni rád.

Ha előhúzod a fegyvered, és megküzdenél vele, lapozz a 343-ra.

Ha megpróbálsz kitérni a harc elől, és inkább elmenekülnél előle, lapozz a 174-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.