Flight from the Dark: 230

### 230

Megvárod, míg a Giak járőrök eltűnnek a házak között, majd átvágsz a göröngyös földúton és odalopakodsz a gyülekezőteremhez. Bentről fojtott zokogást, és dühös dörömbölést hallasz. Alighanem emberek lehetnek odabenn. Ezt a gondolatod az is alátámasztja, hogy a főbejáratnál lándzsás Giak őröket látsz. Elborzaszt a gondolat, hogy mi lehet a céljuk ezekkel a szegény falusi emberekkel, akik jelenleg csak tőled várhatnak segítséget.

Az épület mögé lopakodsz, ahol is egy terebélyes fa nő. Könnyűszerrel felkapaszkodsz rá, és az egyik kinyúló ágról sikerül elérned a gyűlésterem emeletén lévő ablak spalettáját. Csendesen bezörögsz rajta, és várod, hogy valaki a bentiek közül észrevegye a jelzésed. Néhány pillanat elteltével pár centire kinyílik az egyik ablaktábla, és a keskeny résen keresztül egy izmos középkorú férfi szakállas arcát pillantod meg. Nagyon megkönnyebbül, amikor megpillantja Kai köpenyedet, és örül, hogy végre egy barátságos arcot láthat. Izgatottan kérdezi, hol van a többi Kai mester, és mikor szabadítják fel a falut. Nehéz szívvel számolsz be az eddigi eseményekről, hogy most a kolostor romokban hever, és te vagy az egyetlen túlélő.

A férfi Uldor néven mutatkozik be, ő a falu kovácsa. Elmeséli, hogy a falut hajnalban érte a támadás. A Kraanok hátán érkező Giak martalócok akkor ütöttek rajtuk, mikor a falusiak nagyobbik része még aludt. A lakosság felét már elhurcolták valamiféle ismeretlen helyre, az itt maradtakat pedig ide zárták be, és fegyveres gonosz alakok őrzik a bejáratot. A férfi biztos benne, hogy nem csak az embereket, de a falut is el akarják pusztítani. Egy vaskulcsot húz elő a zsebéből, és átadja neked. (Ezt a tárgyat az Akciótáblázat Speciális tárgyak rovatába jegyezd fel!) Ennek segítségével bejuthasz a kovácsműhelybe. Odabenn találni fogsz, egy tányér méretű vasból készült fogaskereket, melyet el kellene vinned a vízimalomba. Mivel a Giakok megrongálták a szerkezetet, a tavaszi hóolvadás következtében a köderdei patak hamarosan ki fog lépni a medréből, és elárasztja az épületeket.

Ígéretet teszel, hogy ezt meg fogod akadályozni, és segítesz a falu lakosain. A férfi tisztelettel tekint rád. Mivel bentről mozgolódást véltek hallani, gyorsan befejezitek a beszélgetést. A kovács becsukja a spalettát, te pedig óvatosan leereszkedsz a fáról és elindulsz a kovácsműhely felé, lapozz az 50-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.