Flight from the Dark: 312

### 312

Előveszed a hátizsákodból a zöld gömböt és óvatosan a kezedbe veszed. Nem lenne túl szerencsés, ha idejekorán használnád fel. Felemeled a csapóajtó emelőkarját, majd egy kis résnyi lyukon óvatosan körbekémlelsz. Három pár lábat pillantasz meg, és kétséged sincs afelől, hogy ellenfeleid csak a kedvező alkalomra várnak, hogy valamiképp bejuthassanak a toronyba. Jobb kezedet kidugva a magasba hajítod a gömböt. Tudod, ha az földet ér és összetörik, altatógáz áramlik szét a közelben. Gyorsan magadra is zárod a csapóajtót és hallod, ahogy ellenfeleid köhögve és fulladozva a földre rogynak.

Mély lélegzetet veszel, miközben felküzdöd magad a torony tetejébe. Aggodalmaid alaptalannak bizonyulnak, a sűrű zöld színű füstöt gyorsan szerteviszi a jeges szél. Két Giak hortyogva fekszik a közelben, egy fekete páncélt viselő Drakkarim pedig kábultan fekszik a mellvédnek támaszkodva. Nem kockáztatsz, végzel velük, mielőtt magukhoz térnének.

Odalépsz a rúnákkal díszített kis acéloszlophoz, melyen számos kardcsapás és mélyedés látható. Az ellenség megpróbálta elpusztítani azt, de csupán felszínes károkat tudtak okozni. Egy rejtett kart kell csupán meghúznod ahhoz, hogy aktiváld a kristályjelzőt.

Mielőtt ezt megtehetnéd, egy sötét árny jelenik meg a fejed felett. Egy Kraan az, melynek nyergéből egy gonosz tekintetű, ocsmány Giak ugrik le a torony tetejére. Bősz harci kiáltást hallat, és feltett szándéka, hogy csontjaidat apró darabokra vagdalja. Ez az ellenfeled magasabb és erősebb is, mint az eddigi támadóid, ő a Giak sereg kapitánya, akivel most meg kell küzdened.

Giak kapitány Harci ügyesség 16 Szívósság 15
(Ellenfeled elméjét Nadziranim harci varázslata védi, immunis az Elmecsapásra.)

Ha győztél, lapozz a 132-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.