Flight from the Dark: 74

### 74

A folyosó után áthaladsz néhány várószobán, míg végül a Kai mesterek konyhájába érkezel. A szakácsok finom ételekkel és díszes terítékkel készültek a tavaszváró ünnepre. A konyhában meglehetősen meleg van, nem könnyű átállni szervezetednek az edzőpark fagyos levegője után.

Alig teszel meg néhány lépést, amikor robbanás rázza meg az épület mennyezetét. Törött üvegdarabok zuhataga hullik a nyakatokba. A szakácsok az asztal alatt keresnek menedéket, te pedig felragadsz egy ezüsttálcát, azzal próbálod meg védeni magad. Az ellenség már leereszkedett az épület tetejére, a Giakok a tetőablakokon át próbálnak bejutni ide.

Kifelé rohansz a konyhából, miközben megkísérled védeni magad a fentről érkező veszélytől. Sajnos az egyik éles üveg felhasítja a bal kézfejed. (Vesztesz 1 Szívósság pontot!) Szerencsére ennyivel megúszod a dolgot, és miután kijutottál a konyhából, ellátod a sérülésed. Kai köpenyedből levágsz egy keskeny darabot, és azzal kötözöd be a sebedet.

Végül egy számodra ismert folyosóhoz érsz, melynek a végében két ajtó található. A bal oldali ajtó elvezet a hálótermekhez, míg a jobb oldali az edzőparkba visz.

Ha a hálótermek felé indulnál, lapozz a 333-ra.

Ha inkább az edzőparkot választanád, lapozz a 374-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.