Shadow on the Sand: 547

### 547

A szőke hajú, ábrándos tekintetű fiatalember arcán kimerültség látszik. Eléggé kifárasztotta a harc. Égszínkék köntöséről pedig lerí, hogy több napja lehet már úton, és azóta a vadont járja. Megrázza a kezed és meghajol.

- Örök hálám Kai úr! Ha nem siettél volna a segítségemre, most biztosan egy Giak lándzsa hegyére tűzték volna a fejemet.

Az ifjú mágus alig áll a lábán, ezért megfogod a karját, és leülteted őt az egyik kidőlt márványoszlopra. Figyelmességed néma biccentéssel fogadja, majd így szól hozzád:

- A nevem Banedon, a Kristály Csillag Testvériség, azaz a torani mágusok ifjú növendéke vagyok. Céhmesterem egy sürgős üzenettel küldött a ti kolostorotokba.

Egy véres borítékot húz elő köntöséből és átadja neked.

- Ahogy látod már elolvastam az üzenet szövegét. Amikor elkezdődött az invázió két társammal a király országútján indultunk el. Egy Kraan támadt ránk és menekülés közben elvesztettük egymást.

A levél Bátor Pengének, a Kai Nagymesternek szól. Figyelmezteti őt, hogy halasszák el a tavaszváró ünnepet, és készüljenek a háborúra. Nyugat felől Zagarna Sötét Úr seregei már gyülekeznek a Durncrag hegység lábánál. Mozgásukat és a létszámukat erős árnyékoló mágiával rejtették el.

- Félek, hogy elárultak minket! – hajtja le bánatosan a fejét Banedon. – Rendünk egyik tagja Vonatar testvér a Fekete Mágia tiltott tanait tanulmányozta. Tíz nappal ezelőtt megtagadta a testvériséget, és megölte az egyik idősebb céhtagot. Azóta nyoma veszett, de úgy hírlik, most Zagarnánál a Sötét Úrnál van.

Elmondod az ifjú mágusnak mi történt a kolostornál, és most éppen a királyt akarod figyelmeztetni. A fiatalember némán leakasztja a nyakából arany nyakláncát, melyen egy kristálycsillag függ, és átadja neked.

- Ez testvériségünk jelképe, s mi ketten valóban testvérek vagyunk ebben a sötét órában. Jó szerencsét hozó talizmán ez, mely megoltalmaz majd veszélyes utadon.

Megköszönöd az ifjú mágus ajándékát, és a nyakadba akasztod azt. (Jegyezd fel az Akciótáblázat Különleges tárgyak rovatába a Kristálycsillagot!)

- El kell tűnnünk innét mihamarabb, mert a Giakok erősítéssel visszatérhetnek, hogy végezzenek velünk. Én visszatérek Céhmesteremhez, neked pedig Magányos Farkas el kell jutnod a fővárosba. Délkeleti irányban haladva eljutsz az Alema hídhoz, mely a leggyorsabb út Holmgradba, de már egy ideje már nem a legbiztonságosabb.

Elbúcsúztok egymástól, lapozz a 448-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.