Shadow on the Sand: 439

### 439

A malom hátsó részében felfedezel a padlón egy jókora vaskarikát, mely egy csapóajtóhoz tartozik. Gyorsan felnyitod, és egy poros kőlépcsőn találod magad. Miközben hallod a dühös Giakok kiabálását, elindulsz lefelé a kopott lépcsőfokokon. Egy sötét és keskeny alagúthoz érsz, melynek falai nedvesek, és a talajt bokáig érő jéghideg víz borítja. Szerencsére nem merülsz mélyebbre és néhány száz méter után egy újabb kőlépcsőhöz érsz, amely egy újabb csapóajtóhoz vezet. Az anyaga teljes egészében bronzból készült és valószínűleg több évszázaddal ezelőtt készülhetett. Nekifeszülsz a válladdal, és teljes erővel nyomnod kell, hogy fel tudd emelni. Amint sikerül meglazítanod a nedves föld pecsétjét, könnyedén kinyitod azt. Átmászol a feltáruló nyíláson, és egy vízzel borított mező közepén bukkansz fel, közel a Köderdő patak partjához.

Alig tizenöt perce ez a föld még egy lábnyi víz alá merült, de most, hogy a vízimalom lapátja ismét működik, az árvíz gyorsan levonul. A jobb oldalon láthatod, hogy az a gátként épített sziklahalom amelyet a patakra építettek, egyszerűen összeomlott.

Előtted a patak túlsó oldalán láthatod, hogy a megmaradt falusiak, akiket kiengedtél a tanácsteremből, vasvillákkal és egyéb mezőgazdasági eszközökkel felfegyverkezték magukat, és most a giákokkal veszik fel a harcot. Uldor, a falu kovácsa vezeti őket, és jaj annak a Giaknak, aki a felbőszült tömeg elé kerül. Jó munkát végeztél, de most már itt az ideje, hogy folytasd küldetésed, mert az idő drága, és Zagarna, a Sötét úr serege egyre közeleg a főváros felé. Tiszteled a falusiak bátorságát és bízol benne, hogy győzni fognak. Folytatod megkezdett utad, lapozz az 528-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.