Flight from the Dark: 75

### 75

Borzalmas fájdalom hasít a jobb lábadba, amint kibicsaklik a tested súlya alatt. Megbotlasz, és lefelé kezdesz gurulni egyenesen a domb lábánál lévő árokba.

Az eséstől elveszted az eszméletedet, és valamiféle éles fájdalomra térsz magadhoz. Egy Giak lándzsa az, mely egyenesen a mellkasod felé tart. Gazdája gonoszul vicsorog rád, miközben bal karodat lábával szorítja le. Ösztönösen a fegyvered felé nyúlsz, de az már nincs nálad. Teljesen védtelen vagy gonosz ellenfeleiddel szemben. Az utolsó dolog, amit még látsz egy Giak lándzsa fogazott hegye, ahogy a torkod felé közelít.

Küldetésed csúfos kudarcot vallott!

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.