Flight from the Dark: 261

### 261

Ahogy megközelíted a vízen lebegő bárkákat, a rönkfalról egy tiszt észrevesz, és int három emberének, hogy fogjanak el téged. Valamennyi katona számszeríjat szegez rád, mert ellenséges felderítőnek tartanak, aki szabotálni akarja az átkelőt. Felemeled a kezed, jelezve, hogy semmiféle ártó szándék nem vezérel. Ennek ellenére a katonák szigorú őrizet alatt kísérnek a tiszthez, aki felismeri Kai öltözeted, és barátságos arca eloszlatja eddigi félelmeid. Az elcsigázott őrmester tiszteletteljes hangon így szól hozzád:

- Uram, hol vannak a Kai mesterek? Sürgősen szükségünk lenne a segítségükre és a harci tapasztalataikra! Az ellenség az északi falnál próbál betörni és veszteségeink egyre csak nőnek.

Elmeséled a tisztnek röviden a kolostor ostromát, és küldetésed jelentőségét, hogy informáld a királyt. Láthatóan sokkolja a hír, melyet hoztál. Dobpergés hallatszik az északi fal felől, a katonák arrafelé indulnak el. Az őrmester int, hogy kövesd, megpróbálja megtalálni a felettesét. Végül ráakad egy fiatal hadnagyra, aki a vízi átkelőért felelős. Neki is beszámolsz a küldetésedről, mely őt is sokkhatásként éri. Sápadt arccal utasítja az őrmestert, hogy kerítsen két lovat számotokra. Addig is a hátizsákjából elővesz némi élelmet és fűszeres bort, mellyel megkínál. Mint egy éhes farkas úgy veted rá magad az ételre. Nyersz 3 Szívósság pontot! Ahogy befejezed az étkezést, a lovak is megérkeznek.

A fiatal hadnagy int, hogy kövesd őt a város főkapuja felé, lapozz a 179-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.