Flight from the Dark: 93

### 93

A fegyvertárat a hátsó ajtón hagyod el, mely a kolostor egyik figyelőtornyának földszintjére vezet. Reméled, hogy innét eljuthatsz a következő szintre, majd onnét az istálló felé vennéd az irányt. Van egy kisebb faajtó is a lovak szállásához az északi falban. Ezt a módot gyakorta használják a Kai mesterek, és maga Bátor Penge a legfőbb vezető is, amikor hosszabb útra indulnak.

Egy széles kőlépcsősor visz fel a torony első szintjére. Ahogy felfelé haladsz, a robbanások zaja egyre erősödik, és gyakorta rázkódik meg lábad alatt a föld. Amikor feljutsz az őrök termébe, szomorú látvány fogad. A szoba megtelt füsttel, az itt posztoló strázsák pedig mind halottak. Koponyájukból egy-egy fekete nyílvessző áll ki. A torony tetejére egy csapóajtó át lehet feljutni, melyhez egy létra vezet fel. A sűrű füst csípi a szemed, mely megnehezíti a tájékozódást. Mégis sikerül kiszúrnod egy giak holttestét, aki a tetőn landolt és nagy valószínűséggel a toronyba próbált bejutni. Olyan érzésed van, hogy nem vagy teljesen egyedül. A füst egyre fojtogatóbbá válik számodra.

Tőled jobbra egy boltív vezet tovább, egy átjárón keresztül a szomszédos toronyba juthatsz el.

Ha gyorsan errefelé vennéd az irányt, lapozz a 45-re.

Ha előbb még felborítod a létrát, lapozz a 409-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.