Shadow on the Sand: 419

### 419

Már vagy húsz perce gyalogolsz ezen a kacskaringós erdei ösvényen, amikor szárnycsapkodást hallasz a fák csúcsai felett. Felpillantasz, és egy Kraant pillantasz meg észak felől közeledni. A bestia hátán két lényt látsz lándzsákkal felfegyverezve. Giakok! Ellenfeleid látványa keserűséggel tölt el, mert eszedbe jutnak az elhalálozott kolostorbeli tanítóid és barátaid.

Csillag Tűz, a mestered egyszer említette neked, hogy sok évszázaddal ezelőtt ezeknek a lényeknek az ősei építették fel Helgedad városát, mely a Durncrag hegységen túli vulkanikus pusztaságon terül el. A város felépítése hosszadalmas volt, és csak a legerősebbek élhették túl a terület kemenceforróságú melegét és mérgező levegőjét.

Gyorsan egy jókora páfrány alá bújsz, és azért fohászkodsz, hogy ellenségeid ne vegyenek észre.

Dobj egy tízoldalú kockával!

Ha a dobás értéke 0-4 közé esik, lapozz az 539-re.

Ha a kocka 5-9 közötti értéken áll meg, lapozz a 105-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.