Flight from the Dark: 215

### 215

Megpillantod Holmgrad magas szürkésfehér falait és csillogó tornyait, melyeken a kitűzött lobogókat lengeti a friss reggeli szél.

Nyugat felé tekintve látod az Eledil folyót, mely a Durncrag hegységből ered, átfolyik a fővároson, és a Holm öbölbe torkollik. Kissé távolabb egy hatalmas fekete hordát látsz, minden valószínűség szerint újabb ellenséges hadak tartanak errefelé.

Előtted húzódik az országút, amely sík területen halad előre, és egyenesen a főváros legkülsőbb védelmi vonalaihoz vezet. Ha jól kilépsz, mintegy másfél óra alatt megteheted a távot, ám ha rajtad ütne valamiféle ellenséges csapat, nyílt terepen kellene harcolnod, ami veszélyes dolog. Ezért is alternatív útvonalakon töröd a fejed.

Egy széles, lassú folyású folyón is eljuthatsz a fővárosba. Az Eledil mellékfolyója, a Daune épp megfelelne az elképzeléseidnek. Csónakkal vagy egyéb vízi járművel gyorsabban és talán biztonságosabban is eljuthatsz a célodhoz.

Az út és a folyó közötti területen fekszik az Ősök temetője. A Nekropolisznak is nevezett terület sírjai minden bizonnyal elrejtenének az ellenfelek fürkésző szemei elől, de ezt tiltott területként tartják számon. A kolostorban hallott történetek alapján sok névtelen szörnyeteg alussza ott nyugtalan álmát, és alig várják, hogy végezzenek az oda betévedő botor lelkekkel.

Melyik útvonalat választod?

Ha megpróbálkozol az országúttal, lapozz a 298-re.

Ha vízi úton próbálkozol, lapozz a 189-re.

Ha merész vagy, és az ősi temetőt választod, lapozz az 510-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.