Shadow on the Sand: 434

### 434

Odalépsz az egyik írnokhoz, és udvariasan félbeszakítod a beszélgetésüket. Először megvetően tekintenek rád csapzott külsőd miatt, ám egyikük felismeri Kai köpenyedet, és erre felhívja társai figyelmét is.

- Uram, bocsásd meg viselkedésünket, természetesen megtiszteltetés számunkra a Kai urak egyikét körünkben üdvözölni. Hogyan lehetnénk a segítségedre?

Elmondod nekik, hogy sürgős üzeneted lenne a király számára, és mihamarabb elébe szeretnél járulni. Ebben kérnéd a tanácsukat.

- Hmmm… Ha az uralkodó elé akarsz járulni, nem lesz egyszerű dolgod. A közelgő háború miatt nagyon szigorúan ellenőrzik a belépést. Királyi engedély nélkül senki sem léphet be oda.

Ekkor a köpenye zsebéből egy vörös szalaggal átkötött pergament húz elő, és feléd nyújtja.

- Fogd ezt, és keresd meg Céhmesterünket a Királyi negyedben! Ezzel a belépési engedéllyel eljuthatsz oda. (Jegyezd fel a Belépési engedélyt az Akciótáblázat/Különleges tárgyak rovatába.)

Ha tovább haladsz előre a kereskedők negyedében, hamarosan eljutsz a Királyi negyedhez.

Megköszönöd a segítségüket, és követve a hasznos tanácsot, elhagyod a kocsmát, lapozz a 77-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.