Flight from the Dark: 274

### 274

Átlépsz a Giak élettelen testén, és odalépsz sebesült barátodhoz. Aggódsz a sérülése miatt, de gyorsan kiderül, hogy a seb csupán felszínes, ezt pedig Hó Sólyom saját gyógyító tudományával el tudja látni.

- Mindig is az osztály legjobb harcosa voltál. – mondja vigyorogva barátod, miközben véres homlokát kai köpenyébe törli.

- Csak azért, mert ma is gyakoroltam. – feleled.

- Köszönöm barátom, megmentetted az életemet. Remélem, egy nap még viszonozhatom szívességed. De most csatlakoznom kell a harchoz. A Giakok mindenütt ott vannak, és félek, elárasztják a kolostort. Csatlakozz hozzám, és nézzünk együtt szembe az ellenséggel, mint a valódi Kai testvérek.

Elmondod a barátodnak, hogy miféle feladattal bíztak meg, de ha elvégezted a dolgod, megígéred, hogy meg fogod keresni őt.

- Kai ereje legyen veled Csendes Farkas! – kiáltja, majd elrohan, hogy csatlakozzon a kolostor védőihez.

Barátod bátorsága a te elszántságod is megerősíti, és úgy érzed itt az ideje, hogy bemenj a fegyvertárba, lapozz a 447-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.