Flight from the Dark: 30

### 30

Ösztönszerűen ugrasz hátra, hogy elkerüld a mennyezetről lezuhanó jókora gránittömböt. Hála harcos ösztöneidnek és kiváló reflexeidnek nem sérülsz meg. Meglepetten nézel körül ismét a teremben.

A leszakadó mennyezet teljesen eltorlaszolta a kaput, mely előtt még néhány pillanattal ezelőtt áltál, viszont halvány fény szűrődik be fentről. Felkapaszkodsz a törmelék tetejére, és fegyvereddel kitágítod annyira a lyukat, hogy átférj rajta. Megfáradtan mászol ki a kriptából, de a fekete fűvel borított talaj és az itt növő sűrű sírkőgyom megnehezíti a kijutást. Fegyvereddel próbálod megtisztítani az utat, de ez meglehetősen fárasztó tevékenység. Vesztesz 1 Szívósság pontot!

Ahogy magad mögé tekintesz, még látod, ahogy a kriptából valamiféle zöld pulzáló fény árad ki. Őrületes és vadállatias kacagást hallasz a közelből, mely olyan mintha a föld alól törne elő. Pánikszerűen rohansz a temető déli kapuja felé, lapozz a 87-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.