Flight from the Dark: 271

### 271

Az egész testében reszkető orvos megcsókolja az ezüst korongot, és Ishir istennőhöz imádkozik. Valamiféle ősi gonoszságot érezhet, mely most a kamrájában lappang, és veszélyes mindkettőtökre nézve. Arra kér téged, hogy ürítsd ki a hátizsákod tartalmát a padlóra. Bár meglepő a kérése, mégis azonnal teljesíted. Amikor meglátja a vörösen izzó drágakövet, rémület ül ki az arcára.

- Ahhh… Tudod miféle holmi ez? – kérdezi remegve.

Választ sem várva lekap egy törölközőt az asztaláról és abba csavarja bele óvatosan az ékkövet. Ezután nagy gondossággal beleejti a forró vizes kannába, melyből hevesen gőz csap ki és a folyadék habzani kezd benne.

- Ez a gonosz köve, fiatal Kai! Szerencse, hogy észrevettem még időben. Bele sem merek gondolni, mi történt volna, ha ezzel együtt járulsz a király elé. Egy perc elteltével a kémiai reakció végbemegy, és a gyógyító is megkönnyebbülten sóhajthat fel az izzadt homlokát törölgetve.

- Gyűjtsd össze a holmid Magányos Farkas, itt az ideje, hogy találkozz a királlyal, lapozz a 200-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.