Flight from the Dark: 123

### 123

Mentális erőidet a gránitajtóra koncentrálod, és megpróbálod magad elé képzelni a belső zárat. Nincs könnyű dolgod, a szerkezet meglehetősen ősi, de rajtad nem foghat ki. Latba kell vetned minden szellemi energiád, ezért le kell vonnod magadtól 1 Szívósság pontot, mert az erős koncentrálás legyengít kissé! Végül egy halk kattanás megerősít abban, hogy erőfeszítéseid nem voltak hiábavalóak.

Hallod, ahogy a hatalmas gránitajtó nyikorogva kitárul. A temető szürke fénye áramlik be a kamrába. Magabiztosan lépsz ki a kriptából, de a fekete fűvel borított talaj és az itt növő sűrű sírkőgyom megnehezíti a kijutást. Fegyvereddel próbálod megtisztítani az utat, de ez meglehetősen fárasztó tevékenység. Vesztesz ismét 1 Szívósság pontot!

Végül ismét felbukkansz a nekropoliszban egy keskeny ösvény közelében, amely két fekete kőmauzóleum között van. Lenézel a lyukba, ahonnan megszököttél, és látod, hogy lassan becsukódik a sírajtó. Kegyetlen, embertelen nevetés hangzik fel, amely visszhangzik a ködös temető körül. Pánikhullám uralkodik el rajtad, reszketve a félelemtől, elfordulsz a lyuktól, és amilyen gyorsan csak tudsz, rohansz ennek a gonosz nekropolisznak a déli kapuja felé. Lapozz a 87-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.