Flight from the Dark: 297

### 297

Amikor kinyitod a konyhaszekrény ajtaját egy rémült fiúcskára bukkansz. Csupán néhány évvel lehet nálad fiatalabb. Nagyon megkönnyebbül, amikor megpillantja Kai köpenyedet, és örül, hogy végre egy barátságos arcot láthat. Izgatottan kérdezi, hol van a többi Kai mester, és mikor szabadítják fel a falut. Nehéz szívvel számolsz be az eddigi eseményekről, hogy most a kolostor romokban hever, és te vagy az egyetlen túlélő.

A fiú Teylar néven mutatkozik be, és elmondja, hogy a falut hajnalban érte a támadás. A Kraanok hátán érkező Giak martalócok akkor ütöttek rajtuk, mikor a falusiak nagyobbik része még aludt. A lakosság felét már elhurcolták valamiféle ismeretlen helyre, az itt maradtakat pedig a falu gyűléstermében fegyveres gonosz alakok őrzik. A fiúcska biztos benne, hogy nem csak az embereket, de a falut is el akarják pusztítani. Egy vaskulcsot húz elő a zsebéből, és átadja neked. (Ezt a tárgyat az Akciótáblázat Speciális tárgyak rovatába jegyezd fel!) Ennek segítégével bejuthatsz az apja műhelyébe.

Ott találni fogsz, egy tányér méretű vasból készült fogaskereket, melyet el kellene vinned a vízimalomba. Mivel a Giakok megrongálták a szerkezetet, a tavaszi hóolvadás következtében a köderdei patak ki fog lépni a medréből, és elárasztja az épületeket. Ígéretet teszel, hogy ezt meg fogod akadályozni, és segítesz a falu lakosain.

A fiúcska szívesen csatlakozna hozzád, de mert eléggé veszélyes így is a helyzet, arra kéred, hogy maradjon a rejtekhelyén, te pedig elindulsz a kovácsműhelyhez, lapozz az 50-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.