Shadow on the Sand: 535

### 535

Gyorsan az övedbe tűzöd a kardod, és meghúzod a kart a falon, mely lezárja az ajtókat. Még most is bizonytalanul állsz a lábadon, és úgy érzed, hogy a véred a füledben lüktet. Ez az első alkalom, hogy valakit megöltél egy harcban, jóllehet csodálatraméltóan teljesítetted a kötelességedet. Egyszerre érzed magad izgatottnak és émelyegsz is. Idegességed lassan

Odébb lépsz a holtestektől, miközben szíved igen hevesen ver. Ez az első alkalom, hogy Giakot öltél. Bár csupán a kötelességed végezted, egyszerre érzed magadban az izgatottságot és az émelygést. Megpróbálod legyűrni magadban ezeket az érzéseket, de megmarad benned némi két egymásnak ellentmondó érzelem, a lelkesedés és az ellenszenv.

Feltántorogsz a megerősített falak feljáróján, és meghúzod a vaskart, mely a bejáratnál lévő vaskaput zárja be. Bár a Giakok holtestei miatt kissé nehezen csukódik be, végül hangos csattanás jelzi, hogy sikerült a művelet.

Jól harcoltál Csendes Farkas. – kiáltja Csillag Tűz.

Túl vagy a támadás okozta első sokkon. Kai mestered másodszorra dicsér meg, úgy érzed, még sok feladat vár rád. A kolostor legmagasabb pontjára veted a tekinteted, melyet a Nap tornyának neveztek el. Ott található Bátor Penge a legfőbb Kai Nagymester rezidenciája, és ott tanulnak a Kai mesterek is.

- Csendes Farkas fontos feladatom van a számodra! Nézz fel a torony tetejére, és mondd el, mit látsz! – utasít mestered.

Annak ellenére, hogy a Kraanok óriási létszáma szinte természetellenesen elsötétítik az eget, egy jókora gyöngy alakú kristályt fedezel fel az épület csúcsán, melyet acélból készült bűvös rúnákkal ellátott oszlopfoglalat tart a helyén.

- Látom a kristályjelzőt uram! – feleled.

- Így van! Azt akarom, hogy menj oda és gyújtsd meg a jelzőtüzet, hogy a király értesüljön róla Holmgradban, hogy támadás ért bennünket. Érted?

- Megértettem uram!

Csillag Tűz gondterhelten ráncolja össze a homlokát, miközben a magaslatot fürkészi.

- A toronyban lévő őrszemeknek már jelezniük kellett volna. Attól tartok nekik már végük.

Mestered komor gondolatai váratlanul abbamaradnak, mert újabb repülő fenevadak tűnnek fel az égen. Ezek jóval nagyobb bestiák és karmaikban jókora hálókat cipelnek, melyek tömve vannak Giakokkal. Ráadásul egy-egy jól képzett harcos ül a hátukon, és irányítja őket.

Zlanbestiák! – kiáltja Csillag Tűz. Ez hát az átkozott Zagarna terve, hogy leigázzon bennünket.

Az egyik ilyen repülő rémség épp az edzőpark felett verdes a szárnyaival. A köpenyes irányítója parancsára elengedi a hálót, mely a földre zuhan. Az ütközés során jó pár Giak elpusztul, de a többségük túléli. Nem vesztegetik az idejüket, gyorsan kivágják magukat a hálóból, és megtámadják azokat, akik a közelben tartózkodnak.

- Indulj Magányos Farkas. Gyújtsd meg a jelzőtüzet! – kiáltja mestered, miközben az edzőpark belseje felé rohan, hogy megküzdjön a támadóitokkal.

Nem habozol te sem, elindulsz, hogy teljesítsd mestered parancsát. Mivel a Nap tornyának bejáratát lezárták, hogy megakadályozzák az ellenség betörését, kénytelen leszel valamiféle alternatív útvonalat találni. Számos ajtó vezet a földszinten a kolostor csarnokaiba, de most csak egy maradt nyitva. A széles emelkedő tetején lévő gránit ajtó felé kezdesz el futni.

A Zlanbestiák egyre sűrűbben dobálják le a terhüket. Kétszer majdnem te is a háló alá kerülsz, ahogy az edzőpark szélén próbálsz eljutni célodig. Már az ajtó közelében jársz, amikor egy újabb csomag hullik alá az égből, egyenesen a gránit rámpára. A becsapódást csupán egyetlen Giak éli túl, de az nem csügged. Fekete kardjával kivágja magát a hálóból, és a legközelebbi célpontot támadja meg, aki éppen te vagy. Meg kell küzdened vele:

Giak harcos Harci ügyesség 13 Szívósság 13

(Az ellenfeled harci őrület hatása alatt harcol ellened, és nem érez fájdalmat. A harc első két fordulójában a neki okozott Szívósság pont veszteségek megfeleződnek! A tört értékeket lefelé kerekítsd!)

Ha legyőzted őt, lapozz a 246-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.