Shadow on the Sand: 522

### 522

Éppen időben sikerül fejjel előre kicsusszannod a szűkülő résen, alig egy-két másodperccel azelőtt, hogy a nehéz vasajtó teljesen bezárulna. Hallod ahogy a reteszek fémes csengéssel végleg bezárulnak. Néhány percig kinyúlva fekszel a hideg kőpadlón levegő után kapkodva. Azon gondolkodsz, mi történhetett volna, ha nem sikerült volna időben kijutni abból a baljós kamrából. Majd ahogyan szívverésed normalizálódik, és felülsz, szétnézel, hogy számot vess az új környezettel.

Egy vérfoltokkal tarkított kínzókamrához érkezel. A terem közepén egy gödör tátong, melynek mélyére lépcsők visznek lefelé. A nyílás fölött több pózna és oszlop lóg lefelé, akár egy tucat cseppkő egy kaltei barlangban. Ezekre láncokat és acélbilincseket erősítettek, így vallathatták a rabokat.

A teremből három úton is távozhatsz. Veled szemben illetve tőled balra és jobbra is vezetnek tovább alagutak. Egyik sem látszik veszélyesebbnek, mint a másik, így bármelyik út szóba jöhet.

Ha a bal oldali járaton mennél tovább, lapozz a 421-re.

Ha a jobb oldali alagutat választanád, lapozz a 347-re.

Ha a veled szemben levő járaton indulsz előre, lapozz a 32-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.