Flight from the Dark: 282

### 282

A herceg jobb karja alá helyezed a kezedet, és megmarkolod a nyílvessző végét, mely a súlyos sebet ütötte. Másik kezeddel gyógyító energiát adsz át a sebesült férfinek, akinek az arcán békés nyugalom jelenik meg. Ugyan enyhítetted a fájdalmát, de gyógyító tudományodnak is meg van a határa. Pelethar túl sok vért vesztett, és már te sem segíthetsz rajta. Egy perc elteltével örökre lehunyja a szemeit. Egy erős kéz nehezedik a válladra.

- Eltávozott ebből a világból! – szól bánatosan Pelethar testőrkapitánya. – Gyere! Azonnal tovább kell lovagolnod! Embereim majd illően eltemetik őt! Neked kell elvinned a királynak a szomorú hírt!

A katona a híd végéhez vezet, ahol egy jó kiállású hófehér hátas vár selyem lótakaróval. Habozás nélkül felülsz rá. Miután elbúcsúzol Pelethar testőrétől, vágtatva indulsz a főváros irányába. Miközben távolodsz az Alema hídtól, látod, hogy egy lovas szekér épp arrafelé tart robbanó porral teli hordókat szállítva.

Követed az országutat, mely déli irányban visz tovább, lapozz a 351-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.