Flight from the Dark: 22

### 22

Kai kiképzésednek hála sikerül gyorsan rést találnod ellenfeled védelmén, és átszúrod a torkát. Épp ebben a pillanatban robban fel az első hordó. Egy ugrással egy felborult szekér mögé veted magad, majd a következő pillanatban újabb robbanások hallatszanak. Záporoznak a törmelékek szerte szét, te pedig ösztönösen próbálod magad védeni a kezeiddel. Jókora lyuk keletkezik az átkelőn, valamint a híd korlátján.

A támadó sereg megzavarodik egy pillanatra, és te ezt a kis időtartamot próbálod meg kihasználni, hogy mihamarabb elérhesd a herceget és a katonáit. Sajnos ellenfeleid gyorsabban reagálnak, mint arra számítani lehetett. Társaikat megelőzve három Drakkarim tör át a szürke füstön keresztül, hogy elkapjanak téged.

Amikor oldalra pillantasz, egy halom gyapjúbálát és fadobozt veszel észre a hídkorlátnál. Ha ezekre felkapaszkodsz, egyszerűen elérhetnéd az átkelő peremét. A magasból pedig könnyebben áttekintheted a harc alakulását. A Drakkarimok láthatóan nem versenyezhetnek gyorsaságoddal, már csak azért sem, mert a páncéljuk is lelassítja őket. Viszont az egyiküknél akad egy számszeríj, és amikor megpróbálsz felkapaszkodni a hídkorlát peremére, elsüti fegyverét.

Dobj egy tízoldalú kockával! (Ha elsajátítottad a Vadászat Kai tudományát +1-et hozzáadhatsz a dobáshoz!)

Ha az eredmény 0 vagy 1, lapozz a 479-re.

Ha 2 vagy több, lapozz a 311-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.