Flight from the Dark: 173

### 173

Teljes lendülettel suhansz el a Drakkrim őrmester mellett, miközben karjaiddal félrelököd őt az útból. Hallod, ahogy ellenfeled hangos csörömpöléssel ér földet, és veszettül átkozódik. Épp ebben a pillanatban robban fel az első hordó. Egy ugrással egy felborult szekér mögé veted magad, majd a következő pillanatban újabb robbanások hallatszanak.

Záporoznak a törmelékek szerte szét, te pedig ösztönösen próbálod magad védeni a kezeiddel. Jókora lyuk keletkezik az átkelőn, valamint a híd korlátján. A támadó sereg megzavarodik egy pillanatra, és te ezt a kis időtartamot próbálod meg kihasználni, hogy mihamarabb elérhesd a herceget és a katonáit.

Sajnos ellenfeled gyorsabban reagál, mint arra számítani lehetett. Amikor oldalra pillantasz, egy halom gyapjúbálát és fadobozt veszel észre a hídkorlátnál. Ha ezekre felkapaszkodsz, egyszerűen elérhetnéd az átkelő peremét. A magasból pedig könnyebben áttekintheted a harc alakulását. A Drakkarim láthatóan nem versenyezhet gyorsaságoddal, már csak azért sem, mert a páncélja is lelassítja őt. Viszont akad egy számszeríja, és amikor megpróbálsz felkapaszkodni a hídkorlát peremére, rád célozva elsüti fegyverét.

Dobj egy tízoldalú kockával! (Ha elsajátítottad a Vadászat Kai tudományát +1-et hozzáadhatsz a dobáshoz, ha pedig az Álcázást szintén adhatsz +1-t a dobáshoz!)

Ha az eredmény 2 vagy kevesebb, lapozz a 479-re.

Ha 3-7 között van, lapozz a 180-ra.

Ha 8 vagy több, lapozz a 311-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.