Flight from the Dark: 6

### 6

Megvizsgálod ezt az egyszemélyes kenut, és kiderül, hogy rossz állapotban van. A hajótest faanyaga meghasadt, megvetemedett, és a bizonytalan kis hajó több helyen szivárog. Gyorsan befoltozod a legrosszabb lyukat agyaggal, és kimered az alján összegyűlt vizet. A javításod legalábbis egyelőre megállította a szivárgást. Felszerelésed az ülés alatt elhelyezve elindulsz lefelé, egy darab uszadékfát használva segítségül rögtönzött evezőként. Kis idő múlva lovak hangját hallod, feléd vágtatnak a bal parton.

Ha elsajátítottad a Hatodik érzék Kai tudományát, lapozz a 326-ra.

Ha óvatosan lebuksz a csónak aljára, hogy elrejtőzz, lapozz a 107-re.

Ha felemeled a karod, és hangosan kiáltva próbálsz jelezni a lovasoknak, lapozz a 253-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.