Shadow on the Sand: 518

### 518

A Nap Tornyának első emeletén vagy. Ezt a szintet négy kisebb csarnokra osztották, melyeket a Tudás Termeinek neveztek el a Kai mesterek. Itt tanulmányozzák a Kai tanokat és fejlesztik tudásukat. Ez az első alkalom, hogy itt jársz, és nem győzöl ámulni a rengeteg könyv és kézirat láttán, melyek a padlótól a mennyezetig érnek.

A Lélek termének északnyugati sarkában egy lépcsősorra bukkansz, mely felvezet a következő emeletre. Itt található a tanácsterem, ahol számos faragott gránitoszlop található két sorban elrendezve. A keleti falnál egy jókora kőtrónust látsz. Itt fogadja Bátor Penge a Kai mestereket, akikkel rendszeresen konzultál. A falakat aranykeretes festmények díszítik, melyek győztes csatákat és kiemelkedő hadfiakat ábrázol Sommerlund és a Kai rend múltjából.

Amikor elhúzol egy bársonyfüggönyt a trón közelében újabb felfelé vezető lépcsősorra bukkansz, mely minden bizonnyal a legfőbb Kai Mester személyes rezidenciájához vezethet. Küldetésed szem előtt tartva elindulsz felfelé a következő szint felé.

Egy díszes faburkolatú könyvespolcokkal szegélyezett szobába érsz. Jó három méterrel feletted egy karzat fut körbe a torony oldalán. Itt találhatóak a rend legértékesebb és legritkább iratai és tekercsei.

A kristályüvegekkel borított lőrésszerű ablakok egyikén próbálsz tájékozódni a csata jelenlegi állásáról, de a vastag füstköd miatt, szinte semmit sem látsz. Elfordulsz az ablaktól, és újra a karzatot veszed szemügyre.

Odafenn egy létrát veszel észre, mely felvezet egyenesen a torony szintjének csapóajtajáig, ahol a kristályjelző található. Viszont az oda vezető összes lajtorja darabokban hever a földön, így valami mást kell kitalálnod, hogy feljuss.

Ha van nálad egy tekercs kötél, lapozz az 5-re.

Ha nincs, lapozz a 302-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.