Shadow on the Sand: 488

### 488

Ösztönszerűen ugrasz hátra, hogy elkerüld a mennyezetről lezuhanó gránittömböt, de a landolásod nem mondható a legtökéletesebbnek. Csúnyán felhorzsolod a térded és a könyöködet. Vesztesz 1 Szívósság pontot!

Ha még életben vagy kábultan nézel körül. A leszakadó mennyezet teljesen eltorlaszolta a kaput, mely előtt még néhány pillanattal ezelőtt áltál, viszont halvány fény szűrődik be fentről. Felkapaszkodsz a törmelék tetejére, és fegyvereddel kitágítod annyira a lyukat, hogy átférj rajta. Megfáradtan mászol ki a kriptából, de a fekete fűvel borított talaj és az itt növő sűrű sírkőgyom megnehezíti a kijutást. Fegyvereddel próbálod megtisztítani az utat, de ez meglehetősen fárasztó tevékenység. Ismételten vesztesz 1 Szívósság pontot!

Végül ismét felbukkansz a nekropoliszban egy keskeny ösvény közelében, amely két fekete kőmauzóleum között van. Lenézel a lyukba, ahonnan megszököttél, és látod, hogy lassan becsukódik a sírajtó. Kegyetlen, embertelen nevetés hangzik fel, amely visszhangzik a ködös temető körül. Pánikhullám uralkodik el rajtad, reszketve a félelemtől, elfordulsz a lyuktól, és amilyen gyorsan csak tudsz, rohansz ennek a gonosz nekropolisznak a déli kapuja felé. Lapozz a 87-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.