Flight from the Dark: 47

### 47

Ahogy közeledsz a bejáratul szolgáló szekérhez három katonát veszel észre, akik felemelt számszeríjjal fognak közre. Afféle szabotőrnek vélnek, aki ki akarja használni a fal gyenge pontját. Felemeled a kezed, jelezve, hogy semmiféle ártó szándék nem vezérel. Ennek ellenére a katonák szigorú őrizet alatt kísérnek egy tiszthez, aki felismeri Kai öltözeted, és barátságos arca eloszlatja eddigi félelmeid. Az elcsigázott őrmester tiszteletteljes hangon így szól hozzád:

- Uram, hol vannak a Kai mesterek. Sürgősen szükségünk lenne a segítségükre és a harci tapasztalataikra. Az ellenség az északi falnál próbál betörni és veszteségeink egyre csak nőnek.

Elmeséled a tisztnek röviden a kolostor ostromát, és küldetésed jelentőségét, hogy informáld a királyt. Láthatóan sokkolja a hír, melyet hoztál.

Dobpergés hallatszik az északi fal felől, a katonák láthatóan arrafelé indulnak. Az őrmester int, hogy kövesd, megpróbálja megtalálni a felettesét. Végül ráakad egy fiatal hadnagyra, aki a vízi átkelőért felelős. Neki is beszámolsz a küldetésedről, láthatóan őt is megdöbbentette a hír. Sápadt arccal utasítja az őrmestert, hogy kerítsen két lovat számotokra.

Addig is a hátizsákjából elővesz némi élelmet és fűszeres bort, mellyel megkínál. Mint egy éhes farkas úgy veted rá magad az ételre. Nyersz 3 Szívósság pontot! Ahogy befejezed az étkezést, a lovak is megérkeznek. A fiatal hadnagy int, hogy kövesd őt a város főkapuja felé, lapozz a 179-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.