Flight from the Dark: 258

### 258

A torony falán lévő lyukon újabb szárnyas osztagokat veszel észre, akik nyugat felől közeledek. Nincs időd hosszan szemlélődni, a füst a kolostor egész északnyugati negyedét elborítja. A szörnyű pusztítás látványa kissé elbátortalanít, de megfogadtad, hogy a rád bízott feladatot mindenképpen elvégzed. Egyre növekvő félelemmel a belsődben haladsz lefelé a toronyból kivezető lépcsősoron, míg végül eljutsz egy folyosóra, mely egyenesen az istálló felé visz.

A süllyesztett tölgyfaajtó zárva van, de innét is érezni a fojtogató füstszagot, valamint a bentről áramló hőt. A keresztvas is felforrósodott, ezért kezedre tekered a kai köpenyed, és így próbálod meg elhúzni a fémreteszt. Az épület teteje lángokban áll, cserepek és gerendák hullanak fentről. Az istállót elkülönített bokszokra osztották a lovak számára, és ahogy látod a gomolygó füstben valamennyi állat kimenekült már innét. Az edzőparkhoz kivezető nagy ajtó tárva nyitva áll.

Hirtelen éles lónyerítésre leszel figyelmes. Bár a hátasok zöme már kimenekült innét, két állat bennragadt ennek a lángoló pokolnak a túlsó végében. Bátran áttörsz a lángoló törmeléken, és kiszabadítod az első hátast. Amikor a második ló bokszához lépsz, összeszorul a szíved. A Nap tornyához vezető utat teljesen elzárták a lángoló fadarabok és a lehulló törmelék. Így ezen az úton sem juthatsz be oda.

Az istállótetőn tátongó lyukon át láthatod a füstbe burkolt torony tetejét, és azt is miféle elkeseredett harc tombol annak tövében. A toronyban megmaradt utolsó őrszem bátran harcol egy Kraan hátán ülő Giakkal. Tartasz tőle, hogy a bátor védő nem fogja tudni sokáig feltartani az ellenséges támadást, ezért egy másik utat kell találnod. Egyetlen lehetőséged maradt csupán. A kolostor északkeleti részébe kell eljutnod egy kis kápolnába, ahonnét egy alagúton keresztül közelítheted meg a Nap tornyát. A terved kivitelezéséhez viszont át kell vágnod a gyakorlótéren

Felugrasz a rémült ló hátára és zord elszántsággal a sörényébe kapaszkodva kilovagolsz a lángoló épületből. Ellenfeleitek már jóval nagyobb létszámban vannak jelen a szabadban a maroknyi védővel szemben. Felbukkanásod teljesen megzavarja a rohamozó Giakokat, akikkel a kápolna felé vezető utad során találkozol. Számos holtest között kell lavíroznod. Az a néhány gonosz támadó, aki megpróbál megállítani, mind a lovad patái alatt végzi. Akciód gyorsasága és merészsége is segít abban, hogy eljuthass célod közelébe.

Egy tetőtől talpig fekete acélpáncélba öltözött Drakkarim figyel fel rád. Ez a gonosz harcos, Zagarna, a Sötét Úr seregében szolgál, és a támadás harmadik hullámában érkezett. Hűvös és könyörtelen katona, kegyetlenül gyilkol le mindenkit, aki az útjában áll. Felemeli nehéz számszeríját, és megcéloz vele.

Ha elsajátítottad az Elmecsapás Kai tudományát, lapozz a 156-ra.

Ha a Telekinézis Kai tudományában szereztél jártasságot, lapozz a 344-re.

Ha egyiket sem sajátítottad el, lapozz a 464-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.