Shadow on the Sand: 379

### 379

Amint a három giak közül az utolsó is élettelenül a sáros talajra zuhan, elrakod a fegyveredet, és gyorsan átkutatod őket. Rádöbbensz, hogy ellenfeleid két kardja sommerlendi gyártású. Az egyik pengén az anskaveni Fekete Sast fedezed fel, a másikon pedig egy búzakévét, mely a Délvidéki Páncélos Gyalogság ismert jelzése. Ezeket a giakok háborús trófeákként vették el a megölt sommerlendi katonáktól. Találsz egy buzogányt és egy hátizsákot is, melyben egy takaró és 5 aranykorona lapul. (Bármit magadhoz vehetsz ezek közül, ez esetben jelöld a változást az Akciótáblázatban!)

Ott hagyod a holttesteket a fökldön, jól elrejtve a magas fűben. Lassan felfelé haladsz a folyó mentén egészen egy lombos tölgyig, amely a víz szélénél nő . Itt megállsz pihenni egy rövid időre, és megcsodálod az Alema híd szépségét.

Ez az ősi folyami viadukt valamivel több mint egy mérföld hosszú. Szabályos térközönként elegáns támpillérek és gránitoszlopok támasztják meg. Középen található a Durnstone. Az Alema-hídnak ezt a széles központi mólóját évszázadok óta piactérként használták. Holmgradi és Toran városából érkező kereskedők jönnek ide, hogy friss termékeket vásároljanak (nevezetesen édesvízi halakat, bogyókat, gombákat és birkákat a fryelundi erdőben és a Durncrag hegység lábánál élő emberektől. Nehéz árukat, például farönköket és ércet az Alema piactéren lehet beszerezni, az átkelő északi oldalánál. Ezeket a piacokat hetente többször tartották meg. Ilyenkor az Unoram folyó vizein számos kis bárka bukkan fel, hogy árut szállíthasson.

Heves csata dúl most a Durnstone-on, füst és lángok kísérik az elkeseredett küzdelmet. A tornyokon Pelethar herceg zászlaja lobog, melyen egy szárnyas ló látható, ugyanakkor az ostromló sereg lobogóin egy törött koponya van, mely Zagarna, a Sötét Úr jelképe.

A kristály jelzőfény figyelmeztetése után a herceg összegyűjtötte válogatott csapatát, és az folyami viadukt védelmére indultak. Az Alema híd stratégiai jelentőségű, mert itt lehet a leggyorsabban átkelnie egy hódító seregnek, mely a fővárost akarja leigázni. Ha meg tudják akadályozni az ellenség átkelését, ezzel Ulnar királynak nyerhetnek egy plusz napot, esetleg kettőt, hogy összegyűjtse a Sommerlundi hadsereget a birodalom védelmében.

Megállapítod, hogy a legnagyobb reményed a túlélésre most a hercegben és a katonáiban rejlik. Ha sikerül elérned őket, ők biztosan segítenének abban, hogy mielőbb biztonságban elérd a célodat. Viszont ahhoz, hogy találkozz velük, át kell küzdened magad az ostromló seregeken, ami nem lesz egyszerű feladat. A folyóparton nincsenek kikötve csónakok, és a víz túl hideg ahhoz, hogy egy mérföldet át tudj úszni a túlsó partra. Mivel nincs más lehetőség, úgy döntesz, hogy megtalálod a módját, hogy a lehető leggyorsabban átjusson a hídon.

A magas fű takarásában eljutsz a híd két kaputornya közül a közelebbihez. A tornyok aljához egy vaslétra van erősítve, amely közvetlenül a rakodónyíláshoz emelkedik. Ha fel tud mászni rajta, elkerülheted azt a részt ahol most a legnagyobb az ellenséges csapatok koncentrációja.

Ha fel akar mászni a legközelebbi létrán, és megpróbál bejutni a torony alsó részébe a rakodónyíláson keresztül, lapozz a 62-re.

Ha inkább a torony felső részéhez kapaszkodnál fel, és azt kutatnád át, lapozz a 119-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.