Flight from the Dark: 50

### 50

Háztól házig lopakodsz a megszállt faluban, és az útmutatásokat követve, melyeket kaptál, hamarosan meg is találod a kovácsműhelyt. A kapott kulccsal kinyitod az ajtót, és gyorsan körülnézel odabenn.

A műhely egyben a falu szerszámosboltjaként is szolgál. Polcai tele vannak bányászati és mezőgazdasági eszközökkel. Található itt egy kovácskohó a vas megmunkálásához és egy kis gyúlékony olajkészlet a falusi lámpákhoz, amelyet cserépkancsókban tárolnak. Az üllőn megtalálod az a tárgyat, melyért idejöttél, a fogaskereket. Azonnal a hátizsákodba teszed, (jelöld a változást az Akciótáblázatban! Ha nincs hely a hátizsákodban, úgy kénytelen leszel egy tárgytól megválni!) Magaddal vihetsz két kovakövet, melyekkel szükség esetén tüzet gyújthatsz, valamint egy vaskampót. (Ha magaddal vinnéd bármelyiket is, a Felszerelési tárgyak rovatába jegyezd fel!)

A lelkesedésed gyorsan elcsitul, amikor menetelő léptek hangjára leszel figyelmes. Csizmás lábak közelednek a kovácsműhely felé. Az épület falán lévő lyukon keresztül láthatod, hogy egy tucat Giak áll két sorban a bejárati ajtó előtt. Háttal állnak a műhely bejáratának, és úgy tűnik, az eget kémlelik, mintha várnának valaki érkezésére. Ahogy a percek telnek, úgy leszel egyre türelmetlenebb, hisz mihamarabb szeretnéd elvégezni a feladatod. Valamiféle elterelésre lenne szükség, mert ez esetben könnyedén lyukat üthetnél a műhely hátsó falán, és kiszabadulhatnál ebből az egérfogóból.

Itt több eszköz is található, de egyikükkel sem tudnád csendben elvégezni a dolgot. Attól tartasz, hogy a legkisebb zaj is figyelmezteti a giakokat a jelenlétedre. Úgy határozol, hogy valamilyen elterelést eszközölsz. Egy merész terv kezd formát ölteni az elmédben, amely minden bizonnyal elvonja ellenfeleid figyelmét, de az vissza is üthet, ha rosszul sül el.

A gyúlékony olajat a bejárati ajtóra locsolod, valamint annak keretére. Kiválasztasz egy jókora fejszét a szerszámospolcról, és a hátsó falnak támasztod. Ezután a szénfogó segítségével kiemelsz egy izzó darabot a kovácstűzhelyből, és odateszed az ajtókerethez. A fapadló és az ajtókeret azonnal meggyullad, és hevesen recsegni kezd. A tűz füstjét és annak hangos ropogását hamar észreveszik a giakok, akik riadt sikolyaikkal fokozzák a káoszt. Alig két perc múlva lángokban áll az épület, és úgy tűnik, hogy a faluban minden gonosz támadó a helyszínre sereglik. Igaz egyikük sem kísérli meg eloltani a tüzet. A zaj és füst leple alatt gyorsan lyukat vágsz a hátsó falba, amelyen keresztül ki tud menekülni a lángoló műhelyből.

Dobj egy tízoldalú kockával!

Ha az eredmény 0-4 közé esik, lapozz a 91-re.

Ha a kocka 5-9 közötti értéket mutat, lapozz a 435-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.