Flight from the Dark: 58

### 58

Olyan gyorsan futsz, ahogy csak bírsz a kolostor főkapuja felé. Minden erőd beleadod, hogy utolérd Tűz Csillagot, a tanítódat. Mestered anélkül, hogy lassítana a tempóján, bal kezével előránt egy kardot, és egy kétélű baltát húz elő az övéből a jobbjával. Bátran a csata sűrűjébe veti magát.

A Giakok átjutnak a főkapun. A legelsőnek a fejét egy halálos baltacsapás zúzza be, teste azonnal hátrahanyatlik, fekete vére szökőkútként spriccel szét. Tűz Csillag a Kai mesterek jól ismert harci kiáltását hallatja: Sommerlundért és a Kai Istenek nevében! Pillanatokkal később újabb ellenfelek támadnak rá, sőt az egyik Giak, a csoporttól elszakadva eszeveszetten száguld feléd. A célja nyilvánvaló! Meg akar akadályozni abban, hogy mestered segítségére siethess.

Támadód koponyájára sújtasz, de nem vagy elég gyors. A Giak félrekapja a fejét, és lándzsájának nyelével kibillent az egyensúlyodból. A földre esel, és kissé megütöd magad, vesztesz 1 Szívósság pontot!

Fegyvered markolatát szorosan tartod a kezedben, de felállni nincs időd, mert a gonosz erők harcosa máris újra feléd sújt. Kihasználva kényszerhelyzetedet fel akar nyársalni!

Dobj egy tízoldalú kockával!

Ha az eredmény 0-4 közé esik, lapozz a 279-re.

Ha 5-9 közötti értéken áll meg a kocka, lapozz a 117-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.