Flight from the Dark: 3

### 3

Ahogy átrohansz a sűrűsödő erdő fái között, a téged üldöző giakok kiáltásai fokozatosan elhalkulnak mögötted. Csak akkor mersz megállni és szusszani egy kis időre, amikor teljesen biztos vagy abban, hogy ellenfeleid feladták az üldözést. Most a Fryelund-erdő egy olyan részén tartózkodsz, ahol még sosem jártál. A magas fák lombkoronáján átszűrődő reggeli napfény segít abban, hogy tájékozódj és el tudj igazodni ebben a jókora erdőségben. Úgy véled, hogy délkelet felé kell haladnod Holmgrad irányába.

Hamarosan rátalálsz egy régi erdei ösvényre, melyet úgy tűnik, évek óta nem használtak. Rövidesen egy régi kőútjelzőhöz érsz. Az oszlop egyik karja közvetlenül előre, a másik pedig jobbra mutat. A vésett feliratok eléggé megkoptak, és olyan ősi írásjelek szerepelnek rajta, amit nem ismersz fel.

Éles hallásoddal halk neszezésre leszel figyelmes a távolból mely fokozatosan erősödik. A giakok karattyolását már messziről felismerni. Óvakodnod kell attól, hogy egy nagyobb létszámú másik ellenséges csapatba ütközz, ezért elhagyod a fő ösvényt, és elindulsz egy keskeny csapáson nyugat felé.

Ha elsajátítottad a Nyomkövetés Kai tudományát, lapozz a 249-re.

Ha nem, lapozz a 368-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.