Shadow on the Sand: 448

### 448

Banedon egy rövid kézlegyintéssel búcsút vesz tőled és elindul északkeleti irányban az erdő fái közé. Te is visszaintesz, majd folytatod a küldetésed Raumas romjainak déli részét szegélyező sűrű erdőn át, amely útvonalat Banedon ajánlott. A sűrű aljnövényzet megnehezíti a haladásod, viszont a fák lombkoronái elrejtenek az ellenséges Kraanok szemei elől.

Több mint három mérföld megtétele után fél tucat Zlanbestiát pillantasz meg az égen délkeleti irányban repülni, akik karmaikban Giakokkal teli hálókat cipelnek, akár a kolostor ostrománál.

A fák ritkulni kezdenek, és egy erdei ösvényre leszel figyelmes. Annak szélén két giak őrködik tőled nem is olyan messze. Megvárod, amíg mindketten az ellenkező irányba néznek, és a nyílt terepen átrohanva, elrejtőzöl egy közeli bokorcsoport mögött. Tőled nem messzire megpillantasz a fák között megbúvó fakunyhót.

Ha bemész a kunyhóba, lapozz a 237-re.

Ha folytatod utad, lapozz a 495-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.