Flight from the Dark: 154

### 154

Elvágod Rhedwen csuklóján a köteleket, majd együtt behúzzátok a Giak őrmester tetemét egy közeli bokorba. Az öreg férfi megköszöni a segítséged, és gratulál a győzelmedhez. Néhány hónappal ezelőtt találkoztatok utoljára, igaz akkor kellemesebb körülmények között. Tanítód Csillag Tűz küldött el téged egy másik idősebb Kai úr kíséretében, hogy kereskedjetek a falubeliekkel. Húst és vasércet vásároltatok.

Az öreg férfi izgatottan kérdezi, hol van a többi Kai mester, és mikor szabadítják fel a falut. Nehéz szívvel számolsz be az eddigi eseményekről, hogy most a kolostor romokban hever, és te vagy az egyetlen túlélő. Rhedwen csak hüledezik a hír hallatán, aztán ő is elmondja, hogy a falut hajnalban érte a támadás. A Kraanok hátán érkező Giak martalócok akkor ütöttek rajtuk, mikor a falusiak nagyobbik része még aludt. A lakosság felét már elhurcolták valamiféle ismeretlen helyre, az itt maradtakat pedig a falu gyűléstermében fegyveres gonosz alakok őrzik.

Az öreg férfi megpróbált elmenekülni a faluból, hogy segítséget hozzon, de elkapta őt a Giakok vezetője, és büntetetésül kapott, pár ütést és rúgást. Rhedwen biztos benne, hogy nem csak az embereket, de a falut is el akarják pusztítani. Egy vaskulcsot akaszt le a halott Giak övéről, és átadja neked. (Ezt a tárgyat az Akciótáblázat/Speciális tárgyak rovatába jegyezd fel!)

Ez a kulcs nyitja a falu kovácsának a műhelyét. Ott találni fogsz, egy tányér méretű vasból készült fogaskereket, melyet el kellene vinned a vízimalomba. Mivel a Giakok megrongálták a szerkezetet, a tavaszi hóolvadás következtében a köderdei patak ki fog lépni a medréből, és elárasztja az épületeket. Ígéretet teszel, hogy ezt meg fogod akadályozni, és segítesz a falu lakosain.

Az öreg férfi szívesen csatlakozna hozzád, de mert eléggé veszélyes így is a helyzet, arra kéred, hogy maradjon itt elrejtőzve, te pedig elindulsz a kovácsműhelyhez, lapozz az 50-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.