Flight from the Dark: 270

### 270

Amint végeztél ellenfeleiddel körbepillantasz, hogyan is áll jelenleg a csata. Az edzőparkban és a kolostor számos más pontján Kai mesterek és a tanítványok kis elszigetelt csoportokban próbálják felvenni a küzdelmet a rátok támadó ellenséggel szemben. Aki csak él és mozog az fegyvert ragadott, és bátran harcol a betolakodók ellen. Láthatóan az ellenfél jókora túlerőben van, még úgy is, hogy számos támadó holtteste fekszik a védők körül.

Több száz Giak már a kolostort ostromolja vagy fekszik holtan az udvaron, de számos Zlanbestia még mindig a magasban köröz, várva arra, hogy leereszkedhessenek, és megszabaduljanak nehéz rakományaiktól. Jó néhány kisebb termetű, de gyorsabban navigáló Kraan is feltűnik közöttük, a hátukon ülő vészjósló tekintetű vörös köpenyes alakok tüzes rakétákat hajigálnak az épületekre, amelyek felrobbannak, és valóságos lángtengert képeznek. Ezzel is fokozva a rettenetes káoszt, mely itt tombol. Számos fal és gyalogjáró már leomlott vagy épp lángokban áll. A füst és a tűz teljesen beborítja a csatateret, megnehezítve a védők dolgát. Az ellenség minden erejével próbál bejutni a kolostor belső termeibe.

A Kai mesterek tornyánál tombol most leghevesebben a csata. Számos Giak és repülő bestia holteste hever annak környékén, ám a gonosz támadók nem adják fel egykönnyen tervüket. Újabb roham következik! A legfőbb Kai nagymester Bátor Penge és az oldalán küzdő Kai mesterek újra és újra sikeresen visszaverik a támadásokat, de te is tudod, nem lesznek képesek kitartani a végtelenségig. Több mint kétszáz Giakkal végeztek már ezen a végzetes tavaszváró ünnepi napon.

Hirtelen hangos kiáltás hallatszik a gomolygó füstfüggöny mögül. A támadók egyik őrült őrmestere észrevette, hogy a kolostorba vezető egyik ajtó, melyet kijöttél, nyitva áll. „Gazad tok, darg arok” kiált fel vészjósló hangján. Rádöbbensz mekkora felelőtlenség volt tőled idejönni. Gyorsan be kell zárnod az ajtót, mielőtt túl késő lenne.

Ha elsajátítottad a Hatodik érzék Kai tudományát, lapozz az 525-re.

Ha nem, lapozz a 327-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.