Shadow on the Sand: Rules for Combat

### A harc szabályai

Kalandod során lesznek olyan helyzetek, amikor meg kell küzdened egy-egy ellenséggel. Az ellenfél Harci ügyességi és Szívóssági pontjainak számáról a szöveg tájékoztat. A harc kezdetén írd be Magányos Farkas és az ellenség Szívósság pontjainak számát az Akciótáblázat Harci eredmények megfelelő rubrikájába.

A harc menete a következő:

1. Add hozzá a Kai tanok segítségével szerzett plusz pontjaidat a pillanatnyi Harci Ügyességi pontjaid összegéhez.

2. Vond le ellenséged Harci ügyesség pontjait ebből az összegből! Az eredmény lesz a Harci arányod. Ezt írd be az Akciótáblázatba!

Példa: Magányos Farkason (Harci ügyesség 15) rajtaüt egy Szárnyas Ördög (Harci ügyesség 20). Magányos Farkasnak nincs lehetősége a menekülésre, ezért harcba száll ellenfelével. Magányos Farkas elsajátította az Elmecsapás Kai tudományát, így megnövelheti 2-vel Harci Ügyesség pontszámait, így már (15+2=17) a pontszáma. Ebből az értékből vonja ki a Szárnyas ördög Harci ügyesség pontszámát, így a Harci arány (17-20= -3). Tehát a -3-as érték kerül a Harci arány rovatba.

3. Miután meghatároztad a Harci arány értékét, dobj egy tízoldalú kockával!

4. Keresd meg a Harci eredmények táblázatát a könyv végén! A táblázat tetején vannak a Harci arány számok. Keresd meg a Harci arány rovatba bekerült szám és a tízoldalú kockával dobott érték metszetét! (Ez utóbbiak a táblázat oldalán vannak feltüntetve). Így megkapod mennyi Szívóssági pontot veszített Magányos Farkas és mennyit az ellenfele. (E jelöli az ellenség által veszített pontokat, MF a Magányos Farkas által veszített pontokat.)

Példa: Magányos Farkas és a Szárnya Ördög közti Harci arány értéke -3 volt. A tízoldalú dobókocka pedig a 6-os számon állt meg, akkor az első harci forduló eredménye így alakul: Magányos Farkas veszít 3 Szívóssági pontot, Szárnyas ördög veszít 6 Szívóssági pontot!

5. Módosítsd a Szívóssági pontokat a Harci táblázatban foglaltaknak megfelelően!

6. Hacsak nincs más utasítás, vagy nincs lehetőséged a menekülésre, most kezdődik az ütközet második fordulója.

7. Ismételd meg a lépéseket a 3. ponttól!

Ez a küzdelem addig tart, amíg vagy az ellenfél vagy Magányos Farkas Szívóssági pontjainak száma el nem éri a nullát, mert akkor az illető meghalt! Ha Magányos Farkast éri utol a végzete, a kaland véget ér, és újból kell kezdenie a küldetését. Ha az ellenfelet sikerül megsemmisíteni, Magányos Farkas folytathatja kalandját, de most már a harcban elszenvedett sebekkel folytatja útját.

A harc elkerülése:

Kalandod során lehetőséged lesz elkerülni a harcot. Ha már csatába keveredtél, de menekülésre szánod el magad a szokásos módon számítsd ki a csata eredményét. Ilyen esetben csupán Magányos Farkas veszíthet Szívóssági pontokat, és ha még életben van, elmenekülhet. Csak akkor menekülhetsz el, ha az adott szövegrész erre lehetőséget ad.

(A Table of contents megnyomásával visszatérhetsz a főmenübe!)

Text copyright © 1984 Joe Dever.
Illustrations copyright © 1984 Gary Chalk.
Fordította: Killmaster