Flight from the Dark: 86

### 86

Sietve haladsz a fák között, és alig várod, hogy minél távolabb kerülj a halászkunyhó giakjaitól. Kis idő múlva észreveszed, hogy a talaj fokozatosan lejteni kezd. Hamarosan kiérsz az erdőből, és megpillantod az Unoram folyót, mely egyike Sommerlund három nagy folyamának. Azon a ponton, ahol most állsz, a folyó majdnem egy mérföld széles. (Kb 1500 méter) Az Unoram folyó a Durncrag hegységből ered majd a fővárosnál egyesül az Eledillel, végül a Holmgulf öbölbe torkollik.

Sok évszázaddal ezelőtt egy hatalmas hidat építettek, hogy át lehessen kelni ezen a folyón, és már innét is látni azokat az iker kőtornyokat, amelyek a híd környékét és az átkelőt őrzik. A tornyok árnyékában van egy terület, amelyet az évek múlásával simára koptatott ősi gránitlapok borítanak. Ezt a helyet Alema piactere néven ismerik. Gyakran a kalmárok találkozási és kereskedési helyeként használták, de most sokkal baljósabb célt szolgál.

Alema piactere jelenleg hemzseg a Giakoktól és a Drakkarim rohamcsapatoktól. Valamennyiüket Zlanbestiák szállították ide a hasuk alatt elhelyezett hálóban, és ezek a csapatok arra készülnek, hogy támogassák azt a heves csatát, amely éppen a híd közepén folyik. Ön úgy ítéli meg, hogy öngyilkosság lenne megpróbálni átjutni az Alema piacterén, mert azt teljesen elfoglalták az ellenséges csapatok. A folyón való átúszás terve szintén kudarcra van ítélve, mert a víz jéghideg, és az átkelés nagy részében ki lennél téve a Kraanok támadásainak.

Miután látod, hogy ebbe az irányba nem lehet tovább haladni, visszatérsz az erdőbe, és egy széles kerülőt teszel az Alema piactere körül.

Érzed, hogy a gyomrod megkordul. Hacsak nem rendelkezel a Vadászat Kai tudományával, most el kell fogyasztanod egy adag élelmet, egyébként legyengülsz, és vesztesz 3 Szívósság pontot!

Folytatod megkezdett utad, lapozz a 469-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.