Flight from the Dark: 268

### 268

A hintó vadul száguld az országúton, és nem kis erőfeszítésedbe kerül megkaparintani a gyeplőt, és megállítani a kocsit. A rémült lovak először meg sem akarnak állni, csupán határozott irányításod készteti őket jobb belátásra.

Mivel már közeleg az éjszaka, úgy határozol, átkutatod a hintó belsejét, és itt meg is pihensz. A kocsiban negyven Aranykoronát, egy kardot, és négy étkezésre elegendő élelmiszert találsz. Mivel éhes vagy, egy adagot most kell elfogyasztanod belőle, de a maradékot elteheted a hátizsákodba a többi tárggyal együtt. (Jelöld a változást az Akciótáblázatban!) Ezután kényelmesen elhelyezkedsz a hintó ülésén, és lefekszel pihenni pár óra erejéig. Még hajnal előtt felriadsz, és nekiindulsz a fogattal a főváros felé.

Ahogy a nap lassan felemelkedik az égre, a távolból Kraan rikoltásokra leszel figyelmes, melyek egyre közelednek. Ráadásul Kai ösztöneid arra is figyelmeztetnek, hogy másféle veszéllyel is számolnod kell. Előtted úgy ötszáz méterre egy csapatnyi felderítést végző Giak Végzetfarkasok társaságában közelítenek feléd. Valamit gyorsan ki kell találnod.

Ha megállítod a hintót, és bemenekülsz az erdőbe, remélve, hogy üldözőid le tudod rázni, lapozz a 275-re.

Ha megkockáztatod azt, hogy eloldj egy lovat a fogatból, és így próbálsz meg elmenekülni ellenfeleid elől, lapozz a 20-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.