Flight from the Dark: 166

### 166

Előhúzod a baltát az övedből és rövid célzás után elhajítod azt. Kitűnő célzás volt. A suhanó fegyver egyenesen a lény fejébe áll bele. Hiába volt rajta vassisak, a dobásod ereje, no meg a pengeél egyszerűen kettészelte azt. A Giak átbucskázik társai testén, és kimeredt szemekkel holtan zuhan a földre. Odarohansz a barátodhoz, aggódva sérülése miatt, de gyorsan kiderül, hogy a sebe csupán felszínes. Ezt pedig Hó Sólyom saját gyógyító tudományával el tudja látni.

- Mindig is az osztály legjobb dobója voltál. – mondja vigyorogva barátod, miközben véres homlokát kai köpenyébe törli.

- Csak azért, mert minden nap gyakoroltam. – feleled.

Eközben odalépsz a halott Giakhoz, kihúzod a baltát a fejéből, és gondosan megtörölgeted a pengéjét, mielőtt az övedbe tűznéd azt.

- Köszönöm barátom, megmentetted az életemet. Remélem, egy nap még viszonozhatom szívességed. De most csatlakoznom kell a harchoz. A Giakok mindenütt ott vannak, és félek, elárasztják a kolostort. Csatlakozz hozzám, és nézzünk együtt szembe az ellenséggel, mint a valódi Kai testvérek.

Elmondod a barátodnak, hogy miféle feladattal bíztak meg, de ha elvégezted a dolgod, megígéred, hogy meg fogod keresni őt.

- Kai ereje legyen veled Csendes Farkas! – kiáltja, majd elrohan, hogy csatlakozzon a kolostor védőihez.

Barátod bátorsága a te elszántságod is megerősíti.

Úgy érzed itt az ideje, hogy bemenj a fegyvertárba, lapozz a 447-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.