Flight from the Dark: 131

### 131

Arra gyanakszol, hogy ezeket a ruhákat sommerlendi emberek viselhették. (Köderdő falujában történtek idéződnek fel benned!) Vannak itt tunikák, ingek, nadrágok, szoknyák többféle stílusban és és még gyerek méretben is. Akad itt egy ütött-kopott párnázott bőrmellény is, melyet magadra ölthetsz. (Ebben az esetben a legközelebbi csatában, ha megsebesülsz, egy Szívósság ponttal kevesebbet kell levonnod magadtól!) (Ha magaddal vinnéd írd fel a Különleges tárgyak rovatába.)

Némelyik zsebben szeméyes tárgyakat találsz: fésűt, hajkefét, hímzett zsebkendőt, de különösebb értéket nem. Végül aztán az egyik ruhakupac alján fekvő kis bőrerszényben egy apró fiolára lelsz, melyben az illatáról ítélve 1 adag Laumspur gyógyital van. Ha bármikor elfogyasztod, visszanyersz 4 Szívósság pontot!

A bejárat melletti ruhaakasztón felfedezel egy díszes viseletet, mely elüt a többitől színében és díszítésében is. Ez egy mély lila árnyalatú kapucnis köpeny, melynek oldalán kis arany díszítéseket látsz. Ha akarod, magadra öltheted a Kai köpenyed fölé. (Ha így teszel, jegyezd fel a Lila köpenyt a Különleges tárgyak rovatba.)

Mivel eleget időztél itt, ideje folytatnod az utad a szemben lévő alagútban, lapozz a 393-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.