Shadow on the Sand: 392

### 392

Csillag Tűz futás közben előrántja a kardját, átpillant a válla fölött, majd egy laza csuklómozdulattal feléd dobja azt. Könnyedén elkapod a markolatánál a fegyvert, anélkül, hogy lassítanod kellene a tempódon. (Írd fel a kardot az Akciótáblázatodba!) Érzékszerveid kiélesednek, bőröd bizseregni kezd, ahogy részesévé válsz ennek a harcnak.

Tanítód egy kétélű baltát húz elő az övéből, és nekiesik a Giakoknak, akik próbálnak betörni a kolostor kapuján. Mestered halálos mozdulatai szinte elmosódnak a szemed előtt, ahogy ütést mér fegyverével az első támadó arcára. A szürke test hátrahanyatlik, és fekete vére szétspiccel. Újabb csapásokat osztogatva ezúttal három Giakot fejez le könnyedén. További támadók tűnnek fel, lehetnek úgy egy tucatnyian. Valamennyien Csillag Tűz felé rohannak, hogy megölhessék őt.

- Hagyd meg őket nekem Csendes Farkas! Biztosítsd a kapukat! - parancsolja tanítómestered.

Véres fejszéjével egy emelőkar felé mutat, mely a déli toronyban található tőletek nem messze. Azonnal futásnak eredsz, hogy teljesítsd a rád bízott feladatot. Kevesebb, mint hét méterre vagy a célodtól, amikor az egyik Giak elszakad a társaitól, és rohan, hogy elkapjon téged. Odaszalad az emelőkarhoz, és előreszegezi a lándzsáját, hogy felszúrjon annak fekete vashegyére.

Ha elsajátítottad a Telekinézis Kai tudományát, lapozz a 217-re.

Ha nem, (vagy most nem szeretnéd használni) lapozz a 318-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.