Flight from the Dark: 246

### 246

Gyorsan átlépsz a halott ellenfeled testén, és felrohansz az emelkedő tetején álló ajtóhoz. Számos beavatott épp azon dolgozik, hogy elbarikádozza a Kai mesterek kamráihoz vezető folyosókat. Volt jó pár szemtanúja a párviadalodnak, és gratulálnak neked, amiért ilyen jól megálltad a helyed a csatában. Sajnos nincs sok vesztegetni való időtök, arra ösztönzöd a társakat, hogy minél előbb fejezzék be a munkájukat, majd keressenek menedéket.

A kolostornak ezen a részén a Kai mesterek szállása és könyvtára található. A bejárati csarnokot szépen feldíszítették a tavasz ünnepére, számos Kai harci lobogó és jelvény borítja a falakat. Miközben ezeket bámulod, beleütközöl egy Kai mesterbe, aki épp az ellenkező irányba siet. Fürge Bagoly az, aki különösen jártas az elmebéli tudományokban.

- Bátorság Csendes Farkas! Tedd a kötelességed! Győzd le félelmeid, és légy büszke arra, aki te vagy!

Tévesen arra a következtetésre jutott, hogy ki akarsz maradni a kolostorban zajló csatából.

- Bocsáss meg mester, de nem félek megtenni a kötelességem! – feleled. Csillag Tűz bölcs tanítóm arra utasított, hogy fel kell kapcsolnom a Nap Tornyában lévő jelzőkristályt!

Fürge Bagoly összeráncolja a szemöldökét, aztán olyan érzésed támad, mintha egy hirtelen hullám haladna át a fejeden. A Kai mester elméjének erejével bizonyosodik meg szavaid igazságáról.

- Szóval ez a helyzet! Nos, akkor siess, és teljesítsd a feladatod.

Egy íves ajtó felé rohansz a csarnok végéhez. Egy széles folyosóra jutsz, mely a padlótól a mennyezetig tele van zsúfolva tölgyfából készült szekrényekkel.

Ha rászánsz néhány percet, hogy átkutasd ezt a helyet, lapozz a 175-re.

Ha haladéktalanul sietsz tovább, lapozz a 74-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.