Flight from the Dark: 237

### 237

Ahogy megközelíted a kunyhót, óvatosan bekémlelsz az ajtó résein át. Csupán sűrű feketeséget látsz, és miután nem hallasz neszezést, feltételezed, hogy a kunyhóban nincs senki.

Amikor belépsz, egy kis poros szobába érkezel, melynek igen szegényes a berendezése. Egy ágy, egy szék és egy kopott, régi asztal található itt. A levegőben füstölt hal illata terjeng, melyből arra következtetsz, hogy egy halász kunyhójába tévedtél be. Az Unoram folyó híres arról, hogy finom ízű lazacokat lehet belőle kifogni. Toran és Holmgrad piacain pedig a kifilézett és füstölt halnak igen jó ára van. A veled szemben lévő falon Ulnar király portréját pillantod meg, mellette egy tekercs kötél lóg, melyet a hátizsákodba tehetsz azzal a Laumspur gyógyitallal együtt, melyet a szalmamatrac alatt találsz. (Ha megiszod a gyógyitalt, 4 Szívósság pontot nyersz!)

Már épp elhagyni készülsz a kunyhót, amikor közeledő léptek zajára, és beszélgetés hangjaira leszel figyelmes. Giakok érkeznek! Nem akarsz újabb küzdelembe bocsátkozni, ezért két választási lehetőséged maradt.

Ha megpróbálsz elrejtőzni a kunyhóban, lapozz a 116-ra.

Ha kirohansz a bejárati ajtón, és az erdő sűrűje felé szaladsz, lapozz a 86-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.