Flight from the Dark: 95

### 95

Úgy érzed mintha a padló vibrálna és hullámozna alattad, így futás közben képtelen megőrizni egyensúlyodat. Megcsúszol és elesel, de mielőtt talpra állhatnál, a nehéz vasajtó bezárul. Tompa fémes csörömpöléssel reteszek is a helyükre csúsznak.

Egyre erősödő rettegéssel figyeled, ahogy a falak körgyűrűi kinyílnak. Gurgulázó hang hallatszik, amit a sűrített levegő sziszegése követ, Halványzöld folyadék özönlik be a kamrába, amelyet nagy nyomás alatt pumpálnak a falak lyukain keresztül. Az egész tested beborítja ez a savas folyadék, és perzselő fájdalom járja át minden porcikád. Pillanatokon belül már csak a csontvázad látható, és kevesebb mint egy perccel később még a fogaid és a csontjaid sem maradtak meg.

Tragikus módon a gonosz Cener druidák áldozata lettél, akik titokban visszaszerezték az irányítást ezen ősi földalatti templom felett, sőt szövetségben állnak a Sötét Urak egyikével, Zagarnával. Aljas szándékuk az, hogy hatalmas csapást mérjenek Sommerlendrundra és szörnyű fertőzést szabadítsanak rá hazádra. Ellenfeleitek katonái immunisak a pestisre, így már könnyűszerrel elfoglalják majd hazádat.

Kalandod itt véget ért a Cener Druidák titkos templomában!

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.