Shadow on the Sand: 526

### 526

A sötét járatot követve eljutsz egy temetkezési kamrába. A mennyezetbe ágyazódott szürke színű kristályok kibocsátanak némi fényt, de ebben a félhomályban minden félelmetesebbnek tűnik, mint valójában. Számos tócsát kerülgetve a teremben tíz gránitsírt fedezel fel, melyek kör alakban helyezkednek el. A poros kamra közepén egy bronzból készült kis oszlop áll. Talán több mint száz év is eltelt már azóta, hogy élő ember járt volna itt.

Kíváncsian lépsz beljebb, amikor mögötted egy jókora szikla zuhan le, elzárva előled a visszavonulás útját. Nincs más választásod, keresned kell innét egy kivezető utat. Meg is találod. Veled szemben, a kripta túlsó végében egy rozsdás kapurostélyt látsz, mely ugyan elzárja előled az utat, de talán sikerül akkora rést ütnöd rajta, hogy átférhess a rácsok alatt.

Ennek közelében egy emberi csontváz található rozsdás páncéljában. Valószínűleg egy pórul járt sírrabló, akit itt ért a végzete. Mellette egy repedezett bőrzsák fekszik, benne egy viasszal lezárt kancsót találsz. Amikor óvatosan beleszagolsz a tartalmába, örömmel tapasztalod, hogy egy adag Laumspur főzetet tartalmaz, melyet azonnal fel is hajtasz. Visszanyersz 4 Szívósság pontot!

A csontváz közelében ott hever a rövid kardja is, amit ha használni akarsz csökkentened kell 1 ponttal a Harci ügyességedet, mert eléggé megkopott az évek során.

Ha most megvizsgálod a rozsdás kapurostélyt, lapozz a 284-re.

Ha előbb átkutatnád a temetkezési helyet valamiféle használható tárgy után, lapozz a 455-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.