Flight from the Dark: 112

### 112

Eleinte az alagút vaksötétnek tűnik, de ahogy a szemed megszokja a feketeséget, halvány lilás fényt látsz derengeni a távolból. Elindulsz ebbe az irányba és egy hatalmas földalatti csarnokba érsz. Olyan ez a hely, mint egy ősi katedrális gyülekezeti terme. A hatalmas boltíves mennyezetet gránitoszlopok támasztják alá, melyen rúnák és arkán jelek szerepelnek. Az óriási teremben visszhangzanak a lépéseid. Tétova léptekkel átkelsz az elfeketedett padlón, és egy boltív felé haladsz a terem túlsó vége felé.

A csarnok vastag kőoszlopaira a pestisjárvány és a pusztulás hátborzongató képei vannak bevésve. Felismered az egyik jelenetet, és azt is hogy mit jelent. Valamikor az ősidőkben borzalmas járvány dúlt Magnamund világán, sokan estek áldozatul ennek a szörnyű betegségnek. Drodarinok, (vagy ahogy Magnamund világán jobban ismerik) a törpék és az emberek évtizedeken át szenvedtek. Mint utóbb kiderült a Cener Druidák voltak a felelősek mindezért, akik így szerették volna biztosítani uralmukat a vidék felett. Baljós érzések fognak el a látottakkal kapcsolatban, alighanem egyik ősi templomukra bukkantál rá véletlenül.

Ha megkockáztatod, hogy átkutasd a csarnokot, lapozz az 536-ra.

Ha inkább keresel egy kijáratot innét, lapozz a 420-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.