Flight from the Dark: 116

### 116

A kunyhó bal oldalánál egy kis ajtóra bukkansz, melyet eddig a szobában uralkodó sötétség miatt nem vettél észre.

Egyenesen a füstölő kamrába jutsz, ahol kis faállványokat látsz, melyeken füstölt lazacok lógnak, valamint alattuk néhány sekély gödröt, melyben apróra hasogatott sommerlendi tölgyfákat látsz. A levegőben itt még sokkal intenzívebben érződik a füstölt lazac illata. Az állványok mellett az asztalon egy tőr hever, mellyel minden bizonnyal halakat beleztek ki. Ha akarod, magadhoz veheted; (ez esetben jegyezd fel az Akciótáblázat megfelelő rovatába!) Illetve magadhot vehetsz egy étkezésnyi füstölt, filézett halat is.

A kamra oldalánál egy kis rácsos ablakon kémlelsz ki, és három rút pofájú Giakot látsz a ház felé közeledni. Szerencsére a kamrából egy hátsó ajtó is nyílik, melyen elhagyhatod a kunyhót, és folytathatod utad az erdőben, lapozz a 86-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.