Flight from the Dark: 137

### 137

Nyeregbe pattansz, és a katonákkal együtt vágtatsz a tábor felé. Rövid idő múlva a katonák lekanyarodnak egy erdei ösvényen, mely egy dombtetőre vezet felfelé. Mivel a tiszt támadástól tart, mindenkit csendre és óvatosságra int, és libasorban megkezditek a leereszkedést a domb túloldalán.

Egy fakunyhó felé haladtok, mely eléggé jól álcázottnak tűnik. Az ösvény itt élesen nyugatnak kanyarodik, és amint a tiszt ráfordul az útra, lova hirtelen ágaskodni kezd, és egy fekete szárú nyílvessző üti át hátasa nyakát.

- Ellenséges rajtaütés! – kiált fel rémülten.

Még több halálos nyílvessző érkezik. A te lovad is halálos sebet kap, és összerogyik alattad. Kirepülsz a nyeregből, és lefelé kezdesz el gurulni a domboldalon, mígnem a fejed egy mohás sziklának ütközik. Néhány percig eszméleted vesztve fekszel az avaron.

Amikor érzékeid visszatérnek, az első dolog, amire figyelmes leszel, hogy egy maroknyi Giak csapat, lándzsákkal a kezükben kutatják fel az elesett katonákat, és végeznek a sebesültekkel, hogy ne maradjon egyetlen túlélő sem. Az egyikük épp melléd lép, és halálos döfésre emeli a lándzsáját. Oldalra gurulsz, erre ellenfeled meglepődve kiált fel saját nyelvén: „Dok narg shok! Ok taag dok!„ Kihúzza a földből a lándzsáját, és fenyegetően felmordul.

"Ok hoki tag okak sheg" - kiáltja fenyegetően. Kirántja a lándzsáját a földből, és felemeli, hogy újra lecsapjon.

Ha megküzdesz vele, lapozz a 190-re.

Ha inkább elmenekülsz innét, lapozz az 517-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.