Flight from the Dark: 185

### 185

A férfi hitetlenkedő arccal, és megvetéssel hallgatja a mondandódat, aztán izgatott sutyorgást hallasz a kocsi belsejéből. Ezúttal egy hájas kopasz kereskedő hajol ki a hintó ajtajánál, aki felismeri Kai köpenyedet, és sűrű bocsánatkérések közepette megkér, hogy tarts velük az úton.

Helyet foglalsz a jármű belsejében, míg a kopasz férfi elmondja, hogy mióta elmenekültek Toran kikötőjéből többször érte őket Kraan támadás, és fosztogató banditák felbukkanása is gyakori jelenség errefelé. Selymet és ritka fűszereket szállít, ez pedig valósággal vonzza a rablókat.

Beszélgetés közben mindannyian megéheztek, ezért vendéglátód ízletes párolt zöldséggel és fűszeres vadkanhússal kínál, melyet hálásan elfogadsz. Az étkezést követően még egy rövid ideig hallgatod a kereskedő történeteit, végül a fáradtság legyűr, és hamarosan mélyen alszol, lapozz a 492-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.