Shadow on the Sand: 469

### 469

Áthaladsz a sűrű erdő peremén, és hamarosan megérkezel a nagy folyóval párhuzamosan futó útkanyarulathoz. Néhány percig rejtve maradsz az aljnövényzetben, eközben megfigyeled az ellenséges csapatok mozgását. Az erdőn keresztüli kitérőd a hídtól háromszáz yarddal (kb 270 méter) lentebb lévő erdei úthoz vezetett. Innét is jól látszik a híd ikertornyainak teteje.

Az Alema piacterén partra szállt ellenséges csapatok mozgása fokozódik, támadó alakzatba rendeződnek, felkészülnek a híd ostromára. Úgy kellene feljutnod az átkelőre, hogy ellenfeleid nem látnak meg téged. Csak abban reménykedhetsz, hogy amint eléred a folyópartot, megtalálod a módját, hogy átjuss a túlpartra.

Dobj egy tízoldalú kockával! (Ha elsajátítottad az Álcázás Kai tudományát +2-t hozzáadhatsz a dobott számhoz! Ha a Vadászat Kai tudományát sajátítottad el +1-et adhatsz a dobott értékhez.)

Ha a dobás 0-4 közé esik, lapozz a 320-ra.

Ha az eredmény 5 vagy több, lapozz a 125-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.